Aarhuus Stifts-Tidende, 1842-05-13
Udlandet. Hamborgs Brand. Hamborg, den 8de Mai. Siden i Gaar Formiddags Kl. 11 1/2 synes Staden. og dens Forstæder aldeles befriede fra al Fare, men indtil da har Jlden ogsaa raset i en frygtelig rædsom Grad. Fra Nicolaikirke trængte Jlden frem mod Norden; det gamle, ærværdige Raadhuus blev sprængt i Luften, for at redde Banken, og saaledes den østlige Deel lykkeligt frelst. Men desto frygteligere rasede Jlden i Nordost, hvor die Altewallstrasse, Størstedelen, af Neuenwall, en stor og smuk Deel (den sydlige) af gr. Bleichen, kleine Königstrasse og gamle Jungfernstieg lagdes i Aske. Forgiæves stræbte det fra Stade hidkomne hannoveranske Artilleri ved Nedskydning af Husene am Berg at beskytte St. Petrikirken mod det fremtrængende Jldhav; Taarnets herlige Pyramide er brændt ned lige til Muurværket. Tugthuset, Spindehuset, Detentionshuset, St. Gertrud Capellet og den hele Omegn nordlig for samme ligetil "zum Walle brændte af. Rædselsdagen igaar ødelagde i faa Timer den herlige Holzdamm. Der standsede Forsynet i Morges Branden, og Jacobikirken var frelst. Saaledes er jo vel en betydelig og værdifuld Deel af Altstadt ødelagt, mange Millioner og desværre ogsaa mange Menneskeliv ere gaaede tilgrunde, Tusinder af Hamborgere ere, med Tabet af deres Eiendomme, flygtede, tildeels tilfredse med, at finde et Tilflugtsted under aaben Himmel, for Kone og Børn, 4 der hersker uendelig megen Jammer og Elendighed i vort for faa Dage siden saa lykkelige Hamborg; men Neustadt, Forstæderne og den langt større Deel af Altstadt med mange Velhavendes Huse og Varer ere reddede, tre Hovedkirker og Jkkelutheranernes Kirker ere uskadte, tilligemed "das Stadthaus","Stadtposthaus og den nye store Skolebygning; Hamborgs nye Børs staaer næsten ufortæret mellem Ruinerne, og vor Havn med alle deri liggende Skibe har ikke lidt den mindste Skade. (H. Nachr.)De ved Branden i Hamborg ødelagte Gader, efterat Jlden havde raset i 3 1/2 Dag, og endelig Søndag Morgen Kl. 11 syntes saa godt som standset, ere følgende: Die Deichstrasse, fra die Steintwiete tilhøire for Størstedelen, tilvenstre aldeles; die Steintwietemed Undtagelse af et Par nye Bygninger, næsten den hele Østside af Rødingsmarkt, die Grusstwiete; der Hopfenmarkt, Nicolaikirke med de paa Kirkegaarden liggende Bygninger; die Neueburg, Bohnenstrasse, med den ældre Børsenhalle; die Mühlenbrike, store og lille Burstah; ved Raadhuset: Raadhuuset, Banken, den gamle Børs og das Commercium; nogle Huse ved Nes; die grosse Backerstrasse; det Eimbeckske Huus; en Deel af Dornbusch; die Pelzerstrasse tildeels; die Filterstrasse; en Deel af Fischmarkt, die Schmiedestrasse for Størstedelen; der Berg; die grose und kleine Johannisstrasse; die Knochenbauerstrasse; der Breitegiebel, der Adolphsplatz, dog blev den nye Børs reddet; die Schaumburgerstrasse; die Stavenpforte; der Plan, der Monkedam; die alte Wallstrasse; der Grass keller; Størstedelen af Neuenwall tilligemed Scheelengang og Voglerswall, Sydsiden af gr. Bleichen; die kleine Kongsstrasse og Hjørnet af gr. Königstrasse; hele gamle Jungfernstieg lige til Garvergaarden; die Hauser bei der Kunst; die Bergstrasse; Petrikirken, med Omgivelse; gr. og kl. Paulstrasse; Zuchthausstrasse, med Arbeids- og Tugthuset; Spindehuset; ved Alster thor; Holzdamm; ved das Drillhaus, das Detentionshaus; die Raboisen; Schachtstrasse; Rosenstrasse; Pferdemarkt, en Side af Breitenstrasse; Gertrude kirken med Omgivelse; die kurge Twiete; die Wassertwiete; der Neueweg og die Lilienstrasse. Saaledes er altsaa omtrent en Trediedeel af Staden lagt i Aske. - Endvidere ere brændte, næsten alle Stadens store Boghandlinger (Hoffmann & Campe, Perthes & Vesser, Herold, Niemeyer (forhen Schuberth & Nie meyer), Berendsohn, Kittler, Bodeker, &c.), Comme ters Kunsthandling, Bøhmes Musikaliehandling, 11 store Bogtrykkerier (blandt hvilke "Børsenhalles og "Correspondentens"), næsten alle de store Hoteller i Neuenwall og Jungfernstieg (Alte Stadt London, Belvedere, Hotel de Russie, St. Petersborg, Streits Hotel, Kronprindsen, Wilder Mann, Kramer Amthaus, Schwarzer Elephant, König von England, Kønig v. Preussen, &c. &c.), de første Mode- og Luxus=Magasiner, flere store Apotheker, begge Slagterboderne, alle Pavillonerne i Jungfernstig, Rigspostamtet, flere andre Postbureauer (blandt hvilke det danske, det preussiske, samt det mecklenborgske, samtlige store Fængsler, &c. Den afbrændte Deel har næsten Skikkelse af en staaende Skoe, den største Længde naaer fra Deichstrasse indtil Detentionshuset, den største Bredde fra Gansemarckt indtil den nye Skolebygning, og næsten i Midten af Brandterraine, staaer den nye Børs, som ved et Underværk, ufortæret, rundt omgivet af Ruiner. Tabet af Varer og Mobilier er uberegneligt. Og hvad endnu er det Sørgeligste, mange Mennesker have mistet Liv og Lemmer. Reddede ere: Bankens Kieldere med deres Forraad af Sølv og Guld, de store Varelagere i Cremons, Catharinastrasse, Wandrahme, der Reichenstrassen, de store Manufacturlagere i Neustadt, osv. - Om Løverdags Middag var Folket af de lavere Classer blevet som rasende over at man sprængte den ene store Bygning efter den anden, og der udbrød et Slags Folkeraseri, der truede med en forfærdelig Catastrophe. Man havde faaet den Jnd bildning, at der gaves Brandstiftere og Mordbrændere, og Adskillige, hvoriblandt nogle Fremmede, og navnligen flere af de Jngenieurer, som stode for Sprængningen, faldt som Offre for det skrækkelige Pøbelraseri. Det var især i Neustadt, hvor der var udbrudt Rygter om mangehaande forsøgte Brandstiftelser, som gave Anledning til beklagelsesværdige Voldsomheder, og mange Arresteringer. (Man havde nemlig paa Stedet massacreret Enhver, som Mistanken faldt paa.) Rundtomkring paa Voldene og udenfor Porten ligge de Brandlidte i tusindeviis, med og uden Effecter, hobeviis imellem hverandre. Allevegne opreises der Telte og Barakker, især udenfor Steinthor og Damm thor, hvorhen Udvandringens store Strøm tilsidst havde vendt sig. Mange af dem have neppe reddet saameget, at de kunne skjule sig i Andre Lykkeligere eller Velhavende indqvarteres hos Venner og Bekjendte i Forstæderne og paa Landet lige indtil Bergedorff, hvortil Jernbanen just i disse Dage skulde aabnes. Men især er Altona saa opfyldt med Brandlidte, at man langtfra ikke har været istand til at skaffe Huusrum til dem Alle. Reisende, som vare komne til Altona, havde desaarsag intet Logis kunne faae deri Staden. Jfølge Hs. Neue Zeitung for i Tirsdags ligge mellem 1500 til 2000 Huse i Gruus.